
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudskog savjetnika Augustina Jalšovec, u stečajnom predmetu povodom zahtjeva Financijske agencije, OIB: 85821130368, RC Zagreb, Podružnice Zagreb, Trg svibanjskih žrtava 1995. 1, Zagreb, za provedbu skraćenog stečajnog postupka nad stečajnim dužnikom ATELIER ESTETICA d.o.o. za usluge, Zagreb, Prolaz sestara Baković 1, MBS: 080901090, OIB: 09314939230,  dana 16. studenoga 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom ATELIER ESTETICA d.o.o. za usluge, Zagreb, Prolaz sestara Baković 1, MBS: 080901090, OIB: 09314939230.
	
II. Postupak će se nastaviti prema općim odredbama Stečajnog zakona.

Obrazloženje

Trgovački sud u Zagrebu 13. travnja 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-2107 od 12. travnja  2017. nad stečajnim dužnikom ATELIER ESTETICA d.o.o. za usluge, Zagreb, Prolaz sestara Baković 1, MBS: 080901090, OIB: 09314939230. 

Visoki trgovački sud Republike Hrvatske rješenjem, broj: 31-Su-525/17-10 od 26. lipnja 2017. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.

Nakon izvršenog uvida u sudski registar Sud je 21.kolovoza 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 09. listopada  2017.godine  pravovremeno je zaprimljen prijedlog vjerovnika Hrvatske banke za obnovu i razvitak, Zagreb, Strossmayerov trg 9, OIB: 26702280390,  za otvaranje stečajnog postupka, a temeljem čl.16. i čl.109. Stečajnog zakona nad predmetnim dužnikom iz razloga što prema istom ima tražbinu u iznosu od 106.242,69 kuna, a koja se temelji na Ugovoru o kreditu broj: ZP-D-275/2014, te je ista tražbina utvrđena i ovršnom ispravom - Sporazumom o zasnivanju založnog prava na pokretninama radi osiguranja novčane tražbine od 14.11.2014. godine, solemniziran od strane javnog bilježnika Tomislav Matijević iz Zagreba, dana 18.11.2014.g. pod brojem: OV-6616/2014, a koju tražbinu stečajni dužnik nije namirio. Također vjerovnik je naveo da kod stečajnog dužnika postoji  stečajni razlog i to nesposobnost za plaćanje jer ima neizvršene osnove za plaćanje u neprekinutom razdoblju dužem od 60 dana, a što je razvidno iz zahtjeva za provedbu skraćenog stečajnog postupka od strane FINA-e (list 2 spisa). Nadalje, uvidom u Izvadak sa lista 8 spisa sud je utvrdio kako je vjerovnik sukladno uputi Suda od 21. kolovoza 2017.g.  dana 04. listopada 2017.g.  pravovremeno predujmio sredstva za namirenje troška postupka. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  16. studenoga 2017. 


 Zapisničar: 
Gordana Harc                                                                                   Sudac
								           Nada Roso 
																				      Sudski savjetnik
							                 Augustin Jalšovec 

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                             

Dna: 
1. FINA, Rc Zagreb, Podružnica Zagreb
2. Stečajni dužnik 
3. Stečajni vjerovnik
4. E-oglasna ploča suda  uz prijedlog vjerovnika (list 9 i 10 spisa) 
5. Riješeno obustavom 
6. Kal. 16/12

